stanford-oval/wikipedia huggingface dataset:
Konstantin Türnpu

Konstantin Türnpu.
Türnpun muistokivi Metsäkalmistossa.
Konstantin Jakob Türnpu (1865 Klooga – 16. huhtikuuta 1927 Tallinna) oli virolainen muusikko ja kuoronjohtaja. Hän opiskeli Pietarin konservatoriossa 1886–1891 ja valmistui kuoronjohtajaksi Berliinissä 1892. Türnpu asettui Tallinnaan urkuriksi ja kuoronjohtajaksi. Hän esitti kuoroineen 1914 Riiassa J. S. Bachin Matteus-passion ja Pietarissa 1910 Ludwig van Beethovenin Missa solemnisin, joita aikaisemmin ei ollut esitetty Venäjällä. Hän kävi 1912 kuoroineen konserttimatkalla Länsi-Euroopassa, johti useita laulujuhlia ja perusti 1916 Tallinnaan Tallinna Meestelaulu Selts -seuran. Hän toimi useiden laulukuorojen johtajana Tallinnassa. Hän on säveltänyt soolo- ja kuorolauluja.
Aiheesta muualla

Kuvia tai muita tiedostoja aiheesta Konstantin Türnpu Wikimedia Commonsissa
Kymmenen käskyä (vuoden 1988 elokuva)

| Kymmenen käskyä> Dekalog 1-10 |
| --- | --- |

Ohjaaja:  Krzysztof Kieślowski
Käsikirjoittaja:  Krzysztof Kieślowski
Säveltäjä:  Zbigniew Preisner
Kuvaaja:  Piotr Sobociński
Leikkaaja:  Ewa Smal
Tuotantosuunnittelija:  Halina Dobrowolska
Valmistustiedot
Valmistusmaa:  Puola
Tuotantoyhtiö:  Sender Freies Berlin Telewizja Polska TOR film studio (käännä suomeksi)
Levittäjä:  Warner Bros. Netflix
Kesto:  572 minuuttia
Alkuperäiskieli:  puola
Aiheesta muualla
IMDb 
Elonet
AllMovie
Infobox OKNimi-testi OK: 
Kymmenen käskyä on puolalaisen ohjaaja Krzysztof Kieślowskin episodielokuvasarja, joka on esitetty myös televisiosarjana. Sarja voitti palkintoja Venetsian ja São Paulon elokuvajuhlilla. Sarjan kymmenen elokuvaa kertovat Raamatun Kymmenestä käskystä. Elokuvat sijoittuvat puolalaiseen kerrostalolähiöön.
Viidennestä jaksosta "Älä tapa" leikattiin myös pitkä elokuva Lyhyt elokuva tappamisesta ja kuudennesta pitkä elokuva Lyhyt elokuva rakkaudesta.
Aiheesta muualla

Timo Veijola, Dekalogi Krzysztof Kie􀄞lowskin elokuvissa, opinnäytetyö, Helsingin yliopisto
Kuljettajaproteiini

Kuljettajaproteiini on proteiini, jonka avulla aineet kulkevat solukalvon ulkopuolelta sisään ja solukalvon ulkopuolelle. Proteiinien avulla aineiden kuljetus tapahtuu silloin, kun vähäisempi pitoinen aine siirtyy suurempi pitoiseen aineeseen. Päinvastaisissa tapauksissa aineen kulkeutuminen tapahtuu passiivisesti diffuusion kautta. Yksi kuljettajaproteiinityyppi on ionipumppu, jonka avulla kulkevat ionit, joilla on sähköinen varaus. Tietty kuljettajaproteiini kuljettaa tiettyjä molekyylejä.[lähde? ] Kuljettajaproteiinityyppejä ovat ionipumppujen lisäksi kanavaproteiinit ja kantajaproteiinit. Kanavaproteiinit aktivoituvat tietyn ärsykkeen laukaisemina. Ne muodostavat solukalvoon aukon, jota myöten aineet pääsevät kulkemaan. Yhdellä kertaa solukalvon läpi voi kulkea useampia molekyylejä. Kantajaproteiinit toimivat siten, että niissä on erityisiä paikkoja, joihin siirrettävät molekyylit voivat kiinnittyä.
Kuljettajantutkinto

Kuljettajantutkinto on ajokortin luovuttamisen edellytyksenä oleva tutkinto, joka koostuu ajokorttiluokasta riippuen ajo-, käsittely- ja teoriakokeista. Kuljettajantutkintoon hyväksymisen edellytyksenä on poliisin myöntämä ajokorttilupa, ikävaatimuksen täyttyminen ja ajokorttiluokkakohtaisesti esimerkiksi saatu ajo- tai teoriaopetus, harjoitteluluvalla suoritettu harjoittelu, aikaisemmin saadut ajo-oikeudet tai hankittu ajokokemus.
Kuljettajantutkinnon hyväksytysti suorittaneelle kokelaalle luovutetaan todistus kuljettajantutkinnon suorittamisesta. Todistuksella on kuuden kuukauden ajo-oikeus Suomessa Ahvenanmaata lukuun ottamatta, ja se vaihdetaan ajokorttiin sen valmistuttua tutkinnon järjestäneessä tutkintotoimipaikassa, kun kyseessä on ensimmäinen auton ajo-oikeus tai aikaisempi kortti on lyhytaikainen. Muissa tapauksissa ajokortin luovuttaa poliisi. Ahvenanmaalla asuville ja erityisestä syystä myös muualla Suomessa asuville voidaan todistuksen sijasta antaa väliaikainen ajokortti, jolla ajo-oikeus on voimassa myös Ahvenanmaalla, Ruotsissa, Norjassa ja Tanskassa.
Konstantin Vaginov

| Konstantin Vaginov |
| --- | --- |
 Konstantin Vaginov
Henkilötiedot
Syntynyt: 1899 Pietari, Venäjä
Kuollut: 1934 (34–35 vuotta) Leningrad, Neuvostoliitto
Ammatti:  kirjailija
Kirjailija
Tuotannon kieli: venäjä
Aiheesta muualla
Löydä lisää kirjailijoitaKirjallisuuden teemasivulta
Konstantin Vaginov (1899 Pietari, Venäjä – 1934 Leningrad, Neuvostoliitto) oli venäläinen neuvostokirjailija. Hän opiskeli lakia ja osallistui Venäjän sisällissotaan punaisten puolella. Hän kuului alkuun akmeistien ryhmään, sittemmin oberiutteihin. Hän oli runoilijana kokeileva. Proosassaan hän kuvaa karnevalistisesti 1920-luvun kulttuurielämää.
Kirjailijoita 1925 Leningradissa. Konstantin Vaginov ylhäällä oikealla.
Aiheesta muualla

Kuvia tai muita tiedostoja aiheesta Konstantin Vaginov Wikimedia Commonsissa
Kuubanviiriäiskyyhky

| Kuubanviiriäiskyyhky |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Starnoenas
Laji::  cyanocephala
Kaksiosainen nimi
 Starnoenas cyanocephala  (Linnaeus, 1758) 
Katso myös
   Kuubanviiriäiskyyhky Wikispeciesissä   Kuubanviiriäiskyyhky Commonsissa 
Infobox OKNimi-testi OKIUCN-testi OK: 
Kuubanviiriäiskyyhky (Starnoenas cyanocephala) on kyyhkyihin kuuluva lintulaji. Lajia tavataan uhanalaisena Kuubassa.
Koko ja ulkonäkö

Kuubanviiriäiskyyhky voi kasvaa 29–35 cm pitkäksi. Sukupuolet muistuttavat toisiaan ulkonäöltään. Lajin pää on musta ja päälaki sininen. Nokasta niskaan kulkee valkoinen juova. Kuubanviiriäiskyyhkyn alarinta on musta, ja sen alareunassa on valkoinen kaari. Niska on ruskean ja mustan juovittama. Linnun selkä, siivet ja vatsa ovat ruskeat.
Levinneisyys ja elintavat

Kuubanviiriäiskyyhkyä tavataan paikoittain Kuubassa, ja yleisin se on Zapatan suoalueella. Lajin elinympäristöä ovat usein soisten alankometsien pohjakerrokset. Linnut liikkuvat usein yksin tai pareittain mutta saattavat myös kerääntyä ryhmiksi. Kuubanviiriäiskyyhkyn ravintoa ovat marjat, siemenet ja nilviäiset. Pesimäkausi kestää maaliskuulta kesäkuulle. Risupesä on kasvien tai puunrungon suojaama. Naaras munii kaksi munaa.
Kuubanviiriäiskyyhky luokitellaan erittäin uhanalaiseksi, ja kannan kooksi arvioidaan 1 000–2 500 yksilöä. Kantaa uhkaavat elinympäristön häviäminen hakkuiden ja hurrikaanien vuoksi sekä metsästys ravinnoksi.
Kulje tietäni

| Kulje tietäni> Going My Way |
| --- | --- |

Ohjaaja:  Leo McCarey
Käsikirjoittaja:  Frank Butler Frank Cavett
Tuottaja:  Leo McCarey
Säveltäjä:  Robert E. Dolan (käännä suomeksi)
Kuvaaja:  Lionel Lindon
Leikkaaja:  LeRoy Stone
Tuotantosuunnittelija:  Hans Dreier
Pukusuunnittelija:  Edith Head
Pääosat:   Bing Crosby  Barry Fitzgerald 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1944  Suomi 8. maaliskuuta 1948 
Kesto:  126 minuuttia
Alkuperäiskieli:  englanti
Seuraaja:  Pyhän Maarian kellot
Aiheesta muualla
IMDb 
Elonet
AllMovie
Infobox OKNimi-testi OK: 
Kulje tietäni (engl. Going My Way) on vuonna 1944 ensi-iltansa saanut Leo McCareyn ohjaama yhdysvaltalainen komediamusikaali. Elokuvan pääosassa on Bing Crosbyn näyttelemä nuori pappi, jonka uusista metodeista Barry Fitzgeraldin esittämä vanha pappi ei pidä.
Elokuva voitti seitsemän Oscaria, joiden joukossa olivat palkinnot parhaasta elokuvasta ja parhaasta miespääosasta. Se oli kaikkiaan kymmenen Oscarin ehdokkaana. Sekä Crosby että Fitzgerald saivat Oscarin suorituksessaan. Fitzgerald oli ehdokkaana kahdessa kategoriassa samasta elokuvasta, jonka takia sääntöjä muutettiin vuoden 1944 Oscar-gaalan jälkeen.  New Yorkin elokuvakriitikot valitsivat vuonna 1944 Fitzgeraldin parhaaksi näyttelijäksi, Leo McCareyn parhaaksi ohjaajaksi ja "Kulje tietäni" parhaaksi elokuvaksi.
Kurtti

Kylän lakkautetun rautatieaseman liikennepaikkamerkit.
Kurtti on kylä Taivalkosken kunnassa. Se sijaitsee Kurtinjärven rannalla seututien 800 sekä lakkautetun Taivalkosken radan varrella, noin 15 kilometriä etelään Taivalkosken kuntakeskuksesta. Kylän alueella asukkaita oli vuonna 2010 yli 100.
Kylän itäpuolella sijaitsee lakkautettu Kurtin rautatieasema.
Laken piirikunta (Oregon)

Laken piirikunta (engl. Lake County) on Yhdysvaltojen Oregonin osavaltiossa sijaitseva piirikunta. Sen väkiluku oli 7 869 vuonna 2019. Piirikunnan hallintokeskus on Lakeviewin kaupunki. Piirikunta on perustettu 24. lokakuuta 1874.
Aiheesta muualla

Kuvia tai muita tiedostoja aiheesta Laken piirikunta (Oregon) Wikimedia Commonsissa
Lakenhalle (Ieper)

Lakenhalle van Ieper, Ieperin verkahalli
Lakenhalle (suom. verkahalli) on Ieperin kaupungissa Flanderissa sijaitseva goottilainen alkujaan verkahallina toiminut rakennus. Se rakennettiin alun perin 1200- ja 1300-lukujen aikana ja valmistui vuonna 1304. Rakennukseen kuuluu 70 metriä korkea kellotorni. Kellotornissa on 49 kelloa, joiden yhteispaino on 11 892 kilogrammaa.
Lakenhalle tuhoutui ensimmäisen maailmansodan aikana Ypresin taisteluissa, mutta jälleenrakennettiin 1920-luvulta alkaen ja valmistui uudestaan vuonna 1967. Se on kirjattu Unescon maailmanperintöluetteloon osana Belgian ja Ranskan kellotornien ryhmää.
Nykyisin verkahallissa toimii ensimmäisen maailmansodan tapahtumia käsittelevä In Flanders Fields Museum.
Aiheesta muualla

Wikimedia Commonsissa on kuvia tai muita tiedostoja aiheesta .
In Flanders Fields -museon verkkosivut
Kurtlar Vadisi Pusu

| Kurtlar Vadisi Pusu |
| --- | --- |
Tyyli:  toiminta
Kestoaika:  90 min
Pääosissa:  Sadullah Şentürk,Zeynep Günay Tan,Zübeyr Şaşmaz,Alican Gebeş ja Selahattin Sancaklı
Alkuperämaa:  Turkki
Alkuperäiskieli:  turkki
Verkko:  Atv, Star TV ja Show TV
Tuotanto
Tuottaja(t):  Raci Şaşmaz
Käsikirjoittaja(t):  Raci Şaşmaz,Bahadır Özdener ja Cüneyt Aysan
Aiheesta muualla
IMDb
Kurtlar Vadisi Pusu on turkkilainen televisiosarja. Sen ensimmäinen jakso näytettiin 15. tammikuuta 2003. Sarja päättyi vuonna 2016.[lähde? ]
Kymi Grand Prix

| Kymi Grand Prix |
| --- | --- |
Kilpailupaikka:  Kouvolan ravirata
Maa:   Suomi
Perustettu:  1998
Matka:  2100 metriä, autolähetys
Rotu:  Lämminveriset
Sukupuoli:  oriit/ruunat, tammat
Ikä:  4–14-vuotiaat
Kilpailuennätys:  11,0a (Carabinieri, 2017)
Voitokkain hevonen:  Trebol, 2 voittoa
Voitokkain ohjastaja:  Jean-Michel Bazire, Peter Ingves, Gabriel Pou Pou, Jos Verbeeck, Joakim Lövgren ja Björn Goop (2 voittoa)
Ensimmäinen palkinto:  100 000€ (2017)
Kymi Grand Prix on vuosittain kesäkuussa Kouvolassa järjestettävä raviurheilun kansainvälinen suurkilpailu. Kymi GP järjestettiin ensimmäisen kerran vuonna 1998.
Kymi Grand Prix on yksi Suomen suuripalkintoisimmista ravikilpailuista, joka kuului perustamisestaan lähtien Euroopan raviliiton UET:n EM-sarjaan European Grand Circuitiin. Vuodesta 2012 lähtien Kymi GP on ollut Grand Circuitin korvanneen UET Trotting Mastersin osakilpailu.
Kymi Grand Prix'n erikoisuus on ulkomaisille hevosille järjestetty lentokonekuljetus Keski-Euroopasta ja Ruotsista Utin lentokentälle. Ilmainen kuljetus on houkutellut kilpailuun useita ulkomaisia huippuhevosia. Korkeiden matkakustannusten vuoksi ne eivät muutoin osallistuisi keskinkertaisen palkintotason kilpailuun.
Kilpailun menestynein hevonen on ollut sen vuosina 2009 ja 2012 voittanut ruotsalainen Commander Crowe. Menestyksekkäimmät ohjastajat ovat kaksi kertaa voittaneet ranskalainen Jean Michel Bazire sekä Ruotsissa vaikuttava suomalaissyntyinen Peter Ingves. Vuonna 2006 ranskalainen Jag de Bellouet voitti Kymi Grand Prix'n uudella 2100 metrin maailmanennätysajalla 11,1a.
Voittajat 1998-2024

| Vuosi | Voittaja | Ohjastaja | Voittoaika (a) |
| --- | --- | --- | --- |
| 1998 |  Dryade des Bois | Jos Verbeeck | 14,6 |
| 1999 |  Defi d’Aunou | Jean-Etienne Dubois | 14,9 |
| 2000 |  BWT Magic | Ahti Antti-Roiko | 14,9 |
| 2001 |  Exchequer | Aki Antti-Roiko | 13,5 |
| 2002 |  Legendary Lover K | Steen Juul | 14,0 |
| 2003 |  Flambeau des Pins | Mathieu Fribault | 13,2 |
| 2004 |  Kart de Baudrairie | Jean-Michel Bazire | 13,2 |
| 2005 |  Prime Prospect | Andrea Guzzinati | 13,8 |
| 2006 |  Jag de Bellouet | Christophe Gallie | 11,1 |
| 2007 |  Camilla Highness | Peter Ingves | 12,8 |
| 2008 |  L´Amiral Mauzun | Jean-Michel Bazire | 12,3 |
| 2009 |  Commander Crowe | Peter Ingves | 13,0 |
| 2010 |  Brioni | Joakim Lövgren | 12,7 |
| 2011 |  Rapide Lebel | Eric Raffin | 12,8 |
| 2012 |  Commander Crowe | Christophe Martens | 12,0 |
| 2013 |  Womanizer S | Tommi Kylliäinen | 12,2 |
| 2014 |  Timoko | Björn Goop | 13,0 |
| 2015 |  Trebol | Gabriel Pou Pou | 11,8 |
| 2016 |  Trebol | Gabriel Pou Pou | 12,0 |
| 2017 |  Carabinieri | Johan Untersteiner | 11,0 |
| 2018 |  Aubrion du Gers | Jos Verbeeck | 13,2 |
| 2019 |  Racing Mange | Joakim Lövgren | 11,7 |
| 2020 |  Vitruvio | Björn Goop | 11,6 |
| 2021 |  Ce Bello Romain | Anthony Barrier | 11,6 |
| 2022 |  Earl Simon | Franck Ouvrie | 12,5 |
| 2023 |  Etonnant | Anthony Barrier | 10,5 |
| 2024 |  Borups Victory | Daniel Wäjersten | 11,0 |
Aiheesta muualla

Kouvolan raviradan kotisivut (Arkistoitu – Internet Archive)
UET Masters Series Euroopan raviliiton sivuilla
Lars Erik Carpelan

Lars Erik Bertelsson Carpelan (19. joulukuuta 1913 Helsinki – 2. helmikuuta 1987 Tukholma) oli suomalainen toimittaja, joka kuului vapaaherralliseen Carpelan-sukuun. Hänen veljensä oli kirjailija Bo Carpelan.
Carpelan kirjoitti ylioppilaaksi 1932 opiskellen sen jälkeen Helsingin yliopistossa ja Åbo Akademissa. Vuosina 1935–1944 hän työskenteli toimittajana Hufvudstadsbladetissa, 1940–1944 Kokkolassa ilmestyneen Österbottningenin päätoimittajana ja 1944–1946 Nya Pressenin toimitussihteerinä. Vuonna 1946 Carpelan oli yhdysvaltalaisen United Pressin kirjeenvaihtajana Helsingissä ja Tukholmassa, kunnes aloitti 1947 yhtyneiden maakuntalehtien Tukholman-toimituksen päällikkönä ja siirtyi 1953 kuvatoimisto Reportagebildin päälliköksi. Vuodet 1947–1965 hän työskenteli myös Helsingin Sanomien Tukholman kirjeenvaihtajana. Ennen eläkkeelle jäämistään Carpelan oli vielä toimittajana Aftonbladetissa 1967–1977 sekä suomenruotsalaisen Svensk-Finland-aikakauslehden päätoimittajana 1969–1971.
Carpelan osallistui sekä talvi- että jatkosotaan. Sotilasarvoltaan hän oli luutnantti.
L.A. Gigolo

| L> A. Gigolo.Spread |
| --- | --- |

Ohjaaja:  David Mackenzie
Käsikirjoittaja:  Jason Dean Hall
Tuottaja:  Jason Goldberg
Säveltäjä:  John Swihart
Kuvaaja:  Steven Poster
Pääosat:   Ashton Kutcher  Anne Heche 
Valmistustiedot
Valmistusmaa:  Yhdysvallat
Tuotantoyhtiö:  Anchor Bay Entertainment
Levittäjä:  Anchor Bay Entertainment Netflix
Ensi-ilta:  14. elokuuta 2009 (Suomi)
Kesto:  97 min.
Alkuperäiskieli:  Englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
L.A. Gigolo on David Mackenzien ohjaama amerikkalainen komediaelokuva vuodelta 2009. Ashton Kutcher esittää siinä viettelijää, joka varakkaiden naisten  avulla pyrkii kohottamaan elintasoaan.
Konstantin Tereštšenko

Konstantin Tereštšenko
Konstantin Aleksejevitš Tereštšenko (ven.: Константи́н Алексе́евич Тере́щенко; s. 17. kesäkuuta 1994 Moskova, Venäjä) on venäläinen moottoriurheilija.
Ura

Tereštšenko aloitti uransa Karting-sarjoissa. Vuonna 2012 Tereštšenko aloitti kilpauransa ajaen muutaman kilpailun Eurocup Formula Renault- ja Formula Renault Alps -sarjoissa. Vuonna 2013 Tereštšenko jatkoi Eurocup-sarjassa saavuttamatta pisteitä. Samana vuonna hän ajoi NEC-sarjassa sijoittuen sarjan 15:ksi. Vuonna 2014 Tereštšenko kilpaili Euroformula Open -sarjassa sijoittuen sarjan kuudenneksi. Samana vuonna hän osallistui GP3-sarjaan. Hän ajoi Belgian vapaissa harjoituksissa pahan ulosajon jossa hänen autonsa lensi useita metrejä ilmaan. Tereštšenko ei loukkaantunut, mutta hän ei päässyt osallistumaan startteihin. Vuonna 2015 Tereštšenko jatkoi Euroformula Open -sarjassa sijoittuen sarjan toiseksi. Samana vuonna hän voitti Espanjan F3 mestaruuden. Vuonna 2016 Tereštšenko kilpaili täyden kauden GP3-sarjassa Campos Racing -tallissa saavuttaen 8 pistettä.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Trident | ESPFEA   | ESPSPR   | AUTFEA   | AUTSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA DNS | BELSPR DNS | ITAFEA   | ITASPR   | RUSFEA   | RUSSPR   | ABUFEA   | ABUSPR   | 0 | NC |
| 2015 | Campos Racing | ESPFEA   | ESPSPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | RUSFEA 17 | RUSSPR 16 | BHRFEA 18 | BHRSPR 17 | ABUFEA Kesk. | ABUSPR 20 | 0 | 29. |
| 2016 | Campos Racing | ESPFEA 17 | ESPSPR 21 | AUTFEA 18 | AUTSPR Kesk. | GBRFEA 20 | GBRSPR 13 | HUNFEA 16 | HUNSPR 17 | GERFEA Kesk. | GERSPR 15 | BELFEA 17 | BELSPR Kesk. | ITAFEA 17 | ITASPR 14 | MALFEA 17 | MALSPR 17 | ABUFEA 8 | ABUSPR 6 | 8 | 19. |
Lempäälän sankarihautausmaan muistokivi

Muistokiven on suunnitellut arkkitehti Pekka Mäenpää.
Lempäälän sankarihautausmaan muistokivi on Lempäälän hautausmaan sankarihautausmaalla sijaitseva muistokivi, joka on pystytetty itsenäisyyspäivänä vuonna 2007. Sen on suunnitellut arkkitehti Pekka Mäenpää ja toteuttanut Pertti Hokkasen kiviliike.
Kivi on  punaista graniittia ja sen korkeus 1,1 metri ja leveys 3,2 metri. Kiven kaarevan jalustan polttopisteessä on varsinainen sankarihaudan risti. Kiveen on messinkisiin laattoihin kaiverrettu  185 Lempäälän haudatut ja kirjoilla olleet sankarivainajat. Siinä lukee kaatuneen nimi, elinaika sekä sotilasarvo ja kaatumis- tai haavoittumispaikka. Laatat ovat saaneet mallin sodanaikaisista tunnistuslevyistä.
Kymmenen (elokuva)

| Kymmenen> 10 |
| --- | --- |

Ohjaaja:  Abbas Kiarostami
Tuottaja:   Marin Karmitz  Abbas Kiarostami 
Kuvaaja:  Abbas Kiarostami
Leikkaaja:  Bahman Kiarostami Abbas Kiarostami
Pääosat:  Mania Akbari
Valmistustiedot
Valmistusmaa:  Iran
Levittäjä:  Netflix
Ensi-ilta:  2002
Kesto:  94 min
Alkuperäiskieli:  persia
Aiheesta muualla
IMDb 
Elonet
AllMovie
Infobox OKNimi-testi OK: 
Kymmenen (10) on vuonna 2002 ensi-iltansa saanut iranilainen elokuva, jonka on ohjannut Abbas Kiarostami. Sen pääosaa esittää Mania Akbari, ja se kuvaa episodimaisesti Iranin nykyistä elämänmenoa naisen näkökulmasta.
Kymmenen oli ehdolla Kultaisen palmun saajaksi vuoden 2002 Cannesin elokuvajuhlilla ja on sijalla 447 Empire-lehden kaikkien aikojen 500 suurimman elokuvan listalla (2008). Vuonna 2016 elokuva äänestettiin BBC:n kyselyssä vuosisadan sadan parhaan elokuvan joukkoon sijalle 98. Vastaajina oli 177 elokuva-asiantuntijaa eri puolilta maailmaa.
Juoni

Elokuva koostuu päähenkilö Akbarin autossa tapahtuvista jaksoista. Muutamien päivien kuluessa Akbarin kyydissä matkustaa hänen perheenjäseniään, ystäviään ja tuttaviaan.
Aiheesta muualla

Kymmenen IMDB:ssa
Lastuja – taiteilijasuvun vuosisata

| Lastuja – taiteilijasuvun vuosisata |
| --- | --- |
 Elokuvan juliste
Ohjaaja:  Peter von Bagh
Käsikirjoittaja:  Peter von Bagh
Tuottaja:  Jouko Aaltonen
Leikkaaja:  Petteri Evilampi
Valmistustiedot
Valmistusmaa:   Suomi
Tuotantoyhtiö:  Illume
Kesto:  74 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Lastuja – taiteilijasuvun vuosisata on Peter von Baghin ohjaama dokumenttielokuva vuodelta 2011. Elokuva kertoo Juhani Ahon suvun tarinaa 1800-luvun lopulta kohti nykyaikaa. Keskeisiä henkilöitä elokuvassa ovat Juhani Aho, hänen vaimonsa taidemaalari Venny Soldan-Brofeldt ja Ahon lapset Heikki Aho ja Björn Soldan. Kolmatta sukupolvea edustaa Juhani Ahon lapsenlapsi valokuvaaja Claire Aho.
Kypärä (heraldiikka)

Kypärä on heraldiikassa kilven yläpuolelle sijoitettava elementti. Sen kertoo vaakunasta yhteiskunnallisen säädyn. Katolinen papisto ei vaakunassaan käytä kypärää, vaan erityisiä kirkollisia päähineitä.
Kypärätyypit

Ikäjärjestyksessä kypäriä on kolmea tyyppiä: patakypärä, pistokypärä ja kalterikypärä. Ensimmäinen on varsinainen taisteluissa käytetty kypärä kahden muun ollessa turnajaisajan kypäriä. Suomen heraldiikassa pistokypärä tarkoittaa aina porvarisvaakunaa ja sitä kutsutaan myös vanhentuneella nimellä suljettu kypärä. Aatelisvaakunassa voi olla pistokypärä tai kalterikypärä, useimmiten jälkimmäinen eron tekemiseksi porvarisvaakunaan. Patakypärää suvaitaan lähinnä vain niissä vaakunoissa, jotka ovat alun perinkin varhaiskeskiajalta. Kypärän väriä ei yleensä mainita vaakunaselityksessä, vaan se on sinertävä tai hopeanharmaa. Kypärä on heraldisoitu eli selkiytetty pienistä yksityiskohdista.
Lisävarusteet

Kypärän tärkeimmät lisävarusteet ovat kypäränpeite ja kypäränkoriste sekä lakipunos. Kypäränpeite on perua ristiretkiltä, jossa sillä suojauduttiin auringolta. Se pyrkii toistamaan vaakunan päävärejä, yleensä siten, että metalli on vuoripuolella. Lakipunos noudattaa yleensä kypäränpeitteen värejä ja sijoitetaan peitteen ja kypäränkoristeen väliin. Lakipunoksessa on yleensä viisi tai seitsemän kierrosta.
Kypäränkoriste on perua etupäässä turnajaisten ajalta, joskin yksinkertaisia pelkoa herättäviä koristeita on saattanut esiintyä jo taistelukentillä. Kypäränkoristeet noudattavat heraldisia sääntöjä soveltaen ja esimerkiksi luonnonväri on yleisempää kuin kilvessä. Kypäränkoriste voi tuoda uuden aiheen vaakunaan taikka toistaa kilven aihetta.
Niin sanottuun täydelliseen vaakunaan kuuluvat kilpi, kypärä, kypäränpeite, lakipunos ja kypäränkoriste. Näiden lisäksi aatelisvaakunoissa saattaa esiintyä arvokruunuja, kaulakoruja ja joskus jopa kunniamerkkejä kypärään liitettynä.
Suomen ritarihuoneen aatelissukujen sukuvaakunoissa on aina kalterikypärä, kaksi vapaaherroilla ja kolme kreivillisillä suvuilla, sekä kaulariipus.
Ei kypärää?

Joskus etenkin tasavaltaisten valtioiden vaakunasta kypärä saattaa kokonaan puuttua kuten myös kypäränpeite ja lakipunos. Kypäränkoriste voi silti esiintyä ja joskus myös lakipunoskin. Joskus esiintyy pelkkä lakipunos ja kruunu. Tällaisia käytäntöjä pidetään jossain määrin rappiollisena heraldiikkana.
Kalterikypärä kaulakorun kera
lakipunos
Pistokypärä ja musta-kultainen kypäränpeite
Kārsava

| Kārsava |
| --- | --- |

 vaakuna
 Kārsava
 Koordinaatit: 56°47′N, 27°40′E 
Valtio:   Latvia
Kunta:  Kārsava
Kaupungiksi:  1928
Väkiluku (2016)  ():  2 210
Aikavyöhyke:  UTC+2
 – Kesäaika:  UTC+3
 
 karsava.lv 
Infobox OKVirheellinen NIMI-arvo: 
Kārsava (latgalliksi Kuorsova, saks. Karsau, ven. Корсовка, Korsovka, jiddišiksi קאָרסאָװקע‎, Korsovke) on kaupunki itäisessä Latviassa Latgallian historiallisella alueella, lähellä Venäjän rajaa. Se sai kaupunginoikeudet vuonna 1928. Vuonna 2016 siellä oli 2 210 asukasta.
Historia

Latgalleja on asunut kaupungin alueella 700-luvulta lähtien. Tuolloin Kārsava oli suurempi asutuskeskus, jossa oli useita linnavuoria. Paikallinen ruhtinas asui Kārsavassa vuoteen 1763, ja samana vuonna kaupunkiin rakennettiin myös katolinen kirkko.
Puolan Liivinmaa joutui Venäjän vallan alle vuonna 1793 ja Kārsavasta tuli osa Vitebskin kuvernementtia. Paikan läpi kulki postitie Rēzeknestä Ostroviin ja siitä tuli kaupankäynnin keskus. Kārsava kärsi pahoja vaurioita Napoleonin Venäjän-sotaretken aikana. Vuonna 1836 rakennettiin Kārsavan läpi kulkeva viertotie Pietarista Varsovaan, ja rautatie seurasi vuonna 1860.
Ensimmäisen maailmansodan jälkeen alueesta tuli osa Latviaa vuonna 1920, ja kahdeksan vuotta myöhemmin sille myönnettiin kaupunginoikeudet. Nykyinen Kārsavan kunta perustettiin vuonna 2009 osana Latvian hallinnollista uudelleenjärjestelyä, ja se koostuu aiemmista Kārsavan kaupungista sekä Goliševan, Malnavan, Mērdzenen, Mežvidin ja Salnavan kunnista.